JRA繼續吸納新面孔 阿聯酋冠軍騎師客串兩個月
2024年04月26日 12:35
東網電視
更多新聞短片
奧斯雅揚威今屆杜拜世界盃,本周末起將會轉戰日本客串兩個月。
JRA客串騎師名單一個接一個,毛振鵬之後,目前就有莫雷拉响度,不過本周末開始,又有新面孔加入,呢位就係十二屆阿聯酋冠軍騎師,來自愛爾蘭嘅奧斯雅(Tadhg O'Shea),新近獲得日本中央競馬會發出客串牌照,將會由4月27日,騎至6月26日,為期兩個月。
奧斯雅今次引薦練馬師為國枝榮,而保薦馬主為 DMM Dream Club,今年杜拜世界盃賽日,奧斯雅可以講成為風頭躉,分別勝出杜拜金沙軒錦標,同埋最高榮譽杜拜世界盃。對於入紙申請嚟日本客串,奧斯雅透露有見及日本賽駒响世界各地大賽嘅優異成就,都令佢好有興趣嚟日本呢個先進賽馬國家親身體驗。
奧斯雅將會响一連六、日呢個打疊賽期,响東京競馬場初度登場,周末12場賽事,首戰已經有9匹坐騎,而星期日雖然暫未有機會响阪神出戰一級賽春季天皇賞,不過响東京嘅賽事,仍不乏支持共騎8駒,當中包括為國枝榮旗下Best Me Ever,出戰表列賽日本橡樹大賽預賽。